राष्ट्रीय सेवा योजना इकाई का चल रहा भगवानपुरा गांव में शिविर
आष्टा | शहीद भगत सिंह शासकीय स्नातक महाविद्यालय की राष्ट्रीय सेवा योजना इकाई का शिविर भगवानपुरा गांव में चल रहा है। शिविर के छठवें दिन स्वयं सेवकों ने गांव में साफ-सफाई की। साथ ही ग्रामीणों को स्वच्छता के लिए जागरूक भी किया। शिविर में छात्रा स्वयं सेवकों के कार्यों की ग्रामीणों ने प्रशंसा की। स्वच्छता, शौचालय निर्माण, बाल विवाह, स्त्री शिक्षा पर स्वयं सेवकों ने इन छह दिनों में बहुत ही उत्साह से कार्य किया। बौद्धिक सत्र में प्राध्यापक हिमांशु राय श्रीवास्तव ने व्यक्तित्व विकास पर विचार व्यक्त किए। उन्होंने बताया कि पढ़ाई के साथ-साथ आप कौशल से हमारी पहचान बनती है। अगर परिस्थितियां विपरीत हो जाती हैं तो कौशल से विपरीत परिस्थिति में हमें परेशानी का सामना नहीं करना पड़ता है। अंत में आभार प्रदर्शन डॉ. ललिता राय ने व्यक्त किया।
hin_Deva hin_Deva